kardosdrur/scandi-wiki huggingface dataset:
Nyomi Banxxx

Nyomi Banxxx (født 14. oktober 1972 i Chicago, Illinois), er en amerikansk pornoskuespiller. Hun har medvirket i 70 pornofilm siden 2006.

Eksterne henvisninger 

 
 

Pornoskuespillere fra USA
Nyingma

Nyingma er betegnelsen for den ældste og dermed første af de fire store buddhistiske skoler eller traditioner i Tibet.

Klassifisering af buddhas lære i Nyingma-traditionen 
Ofte opdeles læren i tre overordnede grupper eller fartøjer; hinayana, mahayana og vajrayana. Dertil fortages en yderligere opdeling, der mere præcist afspejler metoder og mål.

De ni yanaer 
Nyingmapas opdeler ofte den buddhistiske vej i ni såkaldte yanaer eller fartøjer på følgende måde:

Årsagsbetingede yanaer 
 (1) Shravakayana (Hinayana)
 (2) Pratyekabuddhayana (Hinayana)
 (3a)Bodhisattvayana (den trinvise Mahayana)
 (3b)Spontan Mahayana

Tantra-skolerne eller Vajrayana 
Tantra-skolerne fra Kriya til og med Anuyoga bliver ofte samlet betegnet som transformations-skolerne.

Ydre tantra
 (4) Kriya
 (5) Carya eller Ubhaya
 (6) Yogatantra
Indre tantra
 (7) Mahayoga
 (8) Anuyoga
 (9) Atiyoga/Dzogchen ("den store, naturlige fuldkommenhed")

Se også 
 De fem dhyanibuddhaer
 Garab Dorje
 Dzogchen

Buddhisme
Sankyo Flute Company

Sankyo Flute Manufacturing Co., Ltd, beliggende i Sayama, Japan er en virksomhed, der producerer håndlavede tværfløjter, piccolofløjter og hovedstykker på professionelt niveau. Flere anerkendte fløjtenister, som Walter Auer fra Wiener Philharmonikerne, John Curran fra Rhode Island Philharmonic Orchestra og Young-ji Song fra Seoul Philharmonikerne, spiller på Sankyo-fløjter.

Sankyo Flute-værkstederne producerer omkring 350 håndlavede sølv-, guld- og træinstrumenter og mange sølv- og guldhovedstykker hver måned til distribution verden over.

Eksterne henvisninger 
 Officiel hjemmeside

Fløjtemagere
Etableret i 1968
Fremstillingsvirksomheder fra Japan
Claus Christian Ahnfeldt-Mollerup

Claus Christian Ahnfeldt-Mollerup (11. januar 1938 på Frederiksberg – 6. oktober 2009) var en dansk officer.

Ahnfeldt-Mollerup var søn af officeren og modstandsmanden P.V.T. Ahnfeldt-Mollerup, der blev dræbt under Shellhusbombardementet i 1945, da sønnen var 7 år gammel. Han blev student fra Herlufsholm 1955, aftjente sin værnepligt og gennemgik Hærens Officersskole 1957-59. Dernæst kom han til Den Kongelige Livgarde, hvor han var 1959-1986 og blev oberstløjtnant og chef for 1. Livgardebataillon 1981-83. Han kom dernæst til Østre Landsdelskommando, så til Jyske Division, hvor han var generalmajor og chef 1989-90 og sluttede i 1998 karrieren i NATO. Han var Kommandør af 1. grad af Dannebrog.

Han var gift 2. gange: Første gang (28. oktober 1961) med Hanne Bolette Lippmann (født 18. november 1938), datter af direktør Ole Lippmann og hustru Inga f. Bjørn Nielsen; anden gang (17. april 1966) med Jette født Varming (28. december 1938 – 2007), datter af overlæge Troels Kristian Varming og Nina Marie (Nitte) født Jantzen. Han var far til fire børn, bl.a. arkitekten Merete Ahnfeldt-Mollerup.

Kilder 
 Nekrolog hos Akademisk Skytteforening

Eksterne henvisninger 
 

Generalmajorer fra Danmark
Personer i Kraks Blå Bog (afdøde)
Personer fra Frederiksberg
Danskere i 1900-tallet
Kommandører af 1. grad af Dannebrog
Herlovianere
Obo d'amore

Oboe d'amore er mezzosopranen i obofamilien. Den er stemt i a, altså en lille terts lavere end oboen. Den har en rundere klangfarve end oboen, men ikke så rund som engelskhornet. Instrumentet blev hovedsageligt brugt i barokken, og da specielt af Johann Sebastian Bach og Georg Philipp Telemann. I moderne symfoniorkestre er det sjældent i brug, nogle undtagelser er Sinfonia domestica af Richard Strauss og Ravels Boléro.

Fra det tidlige 1700-tal er obo d'amore altinstrumentet, den almindelige obo er sopraninstrumentet, mens oboe da caccia (taille de Hautbois), som blev videreudviklet til engelskhorn, er tenoren i instrumentfamilien.

Træblæseinstrumenter
Fartskriver

En fartskriver eller takograf er et måleinstrument som ifølge loven skal findes på tunge lastbiler og busser (med visse undtagelser). Den registrerer kontinuerligt hastigheden og køre- og hviletiden. Der findes både en analog type som typisk er monteret på ældre køretøjer, som nedskriver oplysninger på et papirdiagram, mens den digitale type som typisk er monteret på nyere køretøjer, gemmer oplysningerne elektronisk på et såkaldt førerkort.

Køre- og hviletidsregler 
Køre- og hviletidsreglerne er gældende for alle vognmænd der opererer indenfor EU, og reglementet indebærer som udgangspunkt, at chaufføren må køre uafbrudt i 4,5 time. Køretiden skal efterfølges af en pause på minimum 45 min. Pausen må også deles ud, så der minimum er 45 min. bestående af en pause på minimum 15 min. derefter en pause på 30 min. pause i de første 4,5 times kørsel. Der må ikke byttes om på pauserne, dvs. anden pause skal være 30 min. 

Desuden betyder køre- og hviletidsreglerne, at en chauffør maksimalt må køre 9 timer om dagen, man må dog 2 gange om ugen sætte køretiden op til 10 timer. Den ugentlige køretid må maksimalt være 56 timer og i 2 på hinanden følgende uger, må den samlede køretid ikke ikke overstige 90 timer.

En uge gælder i tidsrummet mandag kl. 10.00 til søndag kl. 24.00

Kilder 
 Dansk Politi  

Måleinstrumenter
Biltilbehør
Péter Eötvös

Péter Eötvös (født 2. januar 1944 i Odorheiu Secuiesc dengang en del af Ungarn, nu en del af Rumænien) er en ungarsk komponist og dirigent.

Eötvös studerede komposition i Budapest og Köln. I 1960'erne og 1970'erne virkede han blandt andet i Stockhausens ensemble. I 1960'erne skrev han endda filmmusik. Han var gæstedirigent for BBC Symphony Orchestra 1985-1988 og gæstedirigent for Göteborgssymfonikerna 2003-2007. Eötvös er medlem af Kungliga Musikaliska Akademien.

Eksterne henvisninger 

 Officiel hjemmeside
 Opéra national de Lyon om Eötvös operaer Tre søstre og Lady Sarashina
 Biografi over Péter Eötvös fra IRCAMs hjemmeside

Komponister fra Ungarn
Dirigenter fra Ungarn
Terrafugia Transition

Terrafugia Transition er et let sportsluftfartøj som kan køre på veje, der har været under udvikling af Terrafugia siden 2006.

Terrafugia Transition bliver drevet af en Rotax 912S stempelmotor og karroseriet er lavet af kulfiber forventes at have en aktionsradius på 787 km. Rotax 912S kører på almindeligt 95 oktan benzin. Cruse-hastigheden er på ca. 172km/t. Den inkluderer ikke en autopilot.

På vej kan den køre op til 105 km/t.
 
Den sammenfoldede prototype fylder HBL=1,98*2,29*5,94 meter, så den bør kunne være i en garage.

Milepæle 
Terrafugia Transition blev d. 1. juli 2010 FAA-godkendt som et ultraletfly på dispensation, da den vejer 650kg og grænsen for ultraletfly går ved 600kg.

Den forventes at blive serieproduceret i 2012.

Kilder/referencer

Eksterne henvisninger 

 http://www.terrafugia.com/ 
Terrafugia Transition – First Flight Video Press Release on March 18th, 2009 in Plattsburgh, NY. – (YouTube)
 ing.dk: Galleri: Terrafugia Transition 
 youtube.com: Inside the Terrafugia Transition(R) POC
 youtube.com: Flight Test #1146

Flyvende biler
Federal Aviation Administration

Federal Aviation Administration (FAA) er en myndighed i USA med autoritet til at regulere og overvåge alle aspekter af civil flyvning i USA. Federal Aviation Act of 1958 skabte gruppen under navnet "Federal Aviation Agency" og fik det nuværende navn i 1966, da det blev en del af United States Department of Transportation.

Federal Aviation Administration's hovedroller omfatter bl.a.:
Regulering af USAs kommercielle rumtransport
Regulering af air navigation facilitets geometri- og flyveinspektions- standarder

Eksterne henvisninger 

 FAA 
 FAA Safety Briefing 
 ATO News 
 FOCUS FAA 
 Jane's Airport news on user fees, April 2006 

Luftfart i USA
USA's myndigheder
Gerd Hiort Petersen

Gerd Hiort Petersen (født 8. maj 1937 i Nexø) er en bornholmsk keramiker, der har udstillet over hele Europa. Hendes vægtige keramik farvet af den bornholmske natur findes i fremtrædende private samlinger i USA og Europa. Den pryder også flere kirker, bl.a. Østby Kirke, Hårlev Kirke, Gammelstrup Kirke og Sankt Ibs Kirke på hjemøen Bornholm. Hun modtog Ole Haslunds Kunstnerlegat i 2017.

Eksterne henvisninger 
 

 Artikel fra www.kristeligt-dagblad.dk
 Info på kvinfo.dk

Keramikere fra Danmark
Modtagere af Ole Haslunds Kunstnerfonds legat
Aerocar

Aerocar (ofte kaldet Taylor Aerocar) var en amerikansk flybil designet og bygget af Moulton Taylor i 1949. Det er den mest vellykkede, og sandsynligvis også mest kendte, «flybil» som nogen sinde er blevet bygget. Den kunne gøres flyveklar på fem minutter, ved at montere propel og vinger.

På vejen var vingerne og haleroret designet til at blive foldet ned langs køretøjet. Aerocar kunne køre op til 100 km/t, og havde en flyhastighed på 180 km/t.

FAA-godkendelsen blev givet i 1956, og Taylor lavede en aftale med selskabet Ling-Temco-Vought om serieproduktion på den betingelse at han kunne skaffe 500 bestillinger. Planerne om produktion blev droppet, da han kun kunne klare at skaffe halvdelen af bestillingerne, og kun seks eksemplarer blev bygget. En af disse er fortsat flyvedygtig, og yderligere eksisterer der et eksemplar, som blev bygget om til verdens eneste Aerocar III.

De seks modeller 
Det blev bygget fire Aerocar I, én Aerocar II og én Aerocar I som blev bygget om til en Aerocar III.

Der findes følgende modeller: N4994P (1949, oprindelig N311214), N101D (1954), N102D (1960), N103D (1956), N107D (1966) og N4345F (Aerocar III). Aerocar III prototypen er nu udstillet på et flymuseum i Seattle.

Flyvende biler
Sindal Posthus

Sindal Posthus, beliggende i Sindal ved siden af stationen, er tegnet af arkitekt og professor Hack Kampmann og opført i 1910, samtidig med at Kampmann stod for opførelsen af den lignende amtmandsbolig i Hjørring. 
 
Bygningen blev lukket som posthus 31. marts 1990, hvor postfunktionen flyttedes til et nyopført kompleks midt i byen. Posthusets inventar flyttedes derpå til Post- og Telegrafmuseet (nu Post & Tele Museum).

Sindal posthus blev fredet i 1997.

Sindal posthus' design har gjort det så kendt, at det blandt andet indgår i Trip Traps serie af modelhuse.

Kilder og eksterne henvisninger 
 Historien om Sindal Posthus, RikiTiki
 Sindalegnens lokalhistoriske Forenings 4. bog af 1992

Nedlagte posthuse i Danmark
Posthus
Hack Kampmann
Fredede bygninger, konstruktioner og anlæg i Hjørring Kommune
Tertnes Idrettslag

Tertnes Idrettslag (stiftet 25. januar 1953) er en idrætsforening fra bydelen Åsane i Bergen, Norge. Klubben har et kvindehåndboldhold i den norske håndboldliga

Da klubben blev etableret blev der satset på fodbold, atletik og håndbold. Satsningen på håndbold blev opgivet pga. mangel på træningsfaciliteter, og blev først genoptaget i 1970'erne. Da blev Åstveithallen bygget og den lagde grundlaget for en øget satsning på håndbold, som endte med oprykning til eliteserien for kvindeholdet i 1992.

Udover håndbolden har klubben også fodbold, gymnastik og alpint på programmet.

Arena 

Håndboldholdet spiller i Haukelandshallen i Årstad i Norge, hvor der er plads til 5.000 tilskuere.

Håndbold 

I den norske eliteserien har klubben to gange vundet ligasølv, i sæsonerne 1998/1999 og 2003/2004. Derudover har de vundet ligabronze tre gange og pokalsølv i 2001/2002 og siden 1998 har klubben deltaget flere gange i de europæiske klubturneringer i håndbold, og i 2000 kom de helt til finalen som de tabte 42-41 til spanske Mislata. Den gang var Gunnar Pettersen træner for Tertnes.

Eksterne henvisninger 
 Klubbens hjemmeside 

Håndboldklubber fra Norge
Fodboldklubber i Norge
Sport i Bergen
Etableret i 1953
Banovci (Nijemci)

Banovci er en landsby i det østlige Kroatien på grænsen til Serbien. Det er beliggende i kommunen Nijemci. 2001 Den Landsbyen havde 479 indbyggere. Størstedelen af befolkningen er serbere.

References 

Byer i Kroatien
Høg (adelsslægt)

Høg eller Høeg er en dansk uradelig slægt, der er uddød i Danmark, men som stadig lever i Tyskland.

Den jyske uradelslægt Høg førte i sit våben et halvt vildsvin ligesom familien Bugge, med hvilken den utvivlsomt er beslægtet. Slægtens ældste kendte led er brødrene, ridderen Lage Rød (nævnt 1350 og 1354) og rigsråd Bo Høg (1367 og 1377) til Ørum. Han var fader til Christen Høg — hvis søn Bo Høg til Tanderup og Astrup døde mellem 1478 og 1484, formentlig som slægtens sidste mand — og ridderen Per Høg (nævnt 1394 og 1408) til Tanderup. Denne var fader til Sophie Høg, der 1406 var gift med rigsråd Niels Eriksen Banner (nævnt 1406 og 1435), og hvis efterkommere optog navnet Høg, medens de vedblev at føre familien Banners våben. Niels Eriksen Banner var fader til ridderen Peder Høg (nævnt 1466 og 1472) til Eskær — hvis søn var rigsråd Niels Høg (død 1524) til Eskær — og til ridderen Eskild Nielsen (død 1493 eller 1494), hvis søn Jacob Høg (nævnt 1524 og 1528) til Lergrav, Eskær og Vang var fader til Just Høg (død 1557) til Vang og Lergrav. Denne var fader til Jacob Høg (død 1610) til Trudsholm — hvis sønnesøns søn Iver Høg (1652-1683) blev optaget i friherrestanden — og til Stygge Høg (død ca. 1630) til Vang, Kærgårdsholm og Stensgård, der var fader til ridderen Jens Høg (1591-1648) til Vang, rigsråd Mogens Høg (1593-1661) til Kærgårdsholm og rigskansler Just (Styggesen) Høg (1584-1646) til Gjorslev, hvis sønner var landsdommer Stygge Høg (nævnt 1653 og 1682, død før 1685) til Gjorslev og vicestatholder Just (Justesen) Høg (1640-1694) til Gjorslev og Fultofte. Slægten lever nu i Tyskland.

Kilder 
 Albert Fabritius, "Høg", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 Danmarks Adels Aarbog, II, 1885, s. 33-47; III, 1886, s. 417; IV, 1887, s. 483; VIII, 1891, s. 474f.; X, 1893, s. 531; XIV, 1897, s. 482; XV, 1898, s. 243-246; XVIII, 1901, s. 533, 563; XXIII, 1906, s. 480; XXVIII, 1911, s. 563; XL, 1923, s. 547; LII, 1935, II, s. 140.

Adelsslægter fra Danmark
GnuCash

GnuCash er et open source regnskabsprogram, der implementerer det dobbelte bogholderi. Det var oprindeligt til formål at udvikle kompetencer svarende til andre små private regnskabsprogrammer, men GnuCash har også funktioner til små virksomheders regnskaber. Den seneste udvikling har været fokuseret på at tilpasse sig moderne pc-systemers database krav.
GnuCash er en del af GNU-projektet, og kører på Linux, OpenBSD, FreeBSD, Solaris, Mac OS X, og andre Unix-lignende platforme. En Microsoft Windows (2000 eller nyere) port blev gjort tilgængelig fra og med 2.2.0-serien.

Historie 
Programmeringen af GnuCash begyndte i 1997, og dens første stabile udgivelse var i 1998. Regnskabsfunktioner for mindre virksomheder blev påbegyndt i 2001. Et Mac installeringprogram blev tilgængeligt i 2004. Windows-porten blev udgivet i 2007.

Egenskaber 
 Dobbelt bogholderi
 Planlagte Transaktioner
 Realkredit-og tilbagebetalings assistent
 Funktioner til mindre virksomheder
 Transaktions-Import
 SQL Support
 Håndtering af Multivalutatransaktioner
 Lager/investerings Porteføljer
 Indbyggede og brugerdefinerede rapporter og diagrammer
 Budget
 Bank og Credit Card afstemning

Funktioner til mindre virksomheder 
 Fakturering
 Debitorbogholderi
 Kreditorbogholderi, herunder påmindelser om forfaldne regninger
 Afskrivninger
 Tidsplaner til kortlægning af indkomstskat
 Opsætning af skattetabeller og moms på fakturaer

Manglende Features 
 Lageropgørelse
 Løn Modul
 Point of Sale modul
 Kan ikke slette en rapport via programmets brugerflade
 Kan ikke oprette et estimat

Eksterne henvisninger 

 www.gnucash.org

Regnskabsvæsen
Fri software
Rahzel's Greatest Knock Outs

Rahzel's Greatest Knock Outs er det andet album udgivet af beatboxer og hiphop-kunstner Rahzel.

Sporliste 

Hiphopalbum
Xalapa

Xalapa (udtales `ha-LA-pa´) er en mexicansk by der har ca. 400.000 indbyggere. Xalapa er placeret ca. 400 km øst for Mexico City og ca. 100 km nordvest for byen Veracruz og ligger i 1427 m højde. Udover at være hovedstad i delstaten Veracruz er Xalapa også hjemby for Universidad Veracruzana og for Museo de Antropologia de Xalapa. Xalapa blev grundlagt helt tilbage i præcolumbiansk tid og navnet Xalapa betyder oprindeligt "kilde i sandet". I 1519 passerede Hernán Cortés byen og få årtier senere fik byen et Franciskaner kloster. Fra omkring 1720 begyndte byen at vokse da den blev gjort til en vigtig handelsby. I 1824 blev Xalapa hovedstad i delstaten Veracruz og i 1944 fik byen sit universitet. I dag er Xalapa kendt som et af de vigtigste steder for Kaffe produktion i Mexico. Xalapas mest berømte bysbarn er den tidligere præsident og general Antonio López de Santa Anna (1794-1876). På det sportslige område er Xalapa hjemby for det professionelle basketballhold Halcones UV Xalapa, som i 2010 vandt sit fjerde mexicanske mesterskab. På det kulinariske felt er Xalapa kendt for retterne Chiles xalapenos rellenos (fyldte peberfrugter) og Chilatole de pollo (rød kyllingesuppe). Klimaet i Xalapa er hele året igennem fugtig og afvekslende med temperatur som om sommeren kan når de 30 grader og om vinteren falde til de 5 grader. Xalapa har kælenavnene ”blomsternes by” samt ”Veracruz` Athen”.

Eksterne henvisninger 

Byer i Mexico
UTFO (album)

UTFO er det første studiealbum udgivet af old school hiphop-gruppen UTFO. Det mest bemærkelsesværdige nummer på albummet er "Roxanne, Roxanne", nummeret der udløste den såkaldte Roxannekrig. Numrene "The Real Roxanne" og "Calling Her a Crab (Roxanne Part 2)" er svarsange på andre musikeres angreb.

Numre

Eksterne henvisninger 
 UTFO-albummet hos Discogs.

Hiphopalbum
Bolderājas dzelzceļš

Bolderājas dzelzceļš (Bolderājas jernbane) er det officielle debutalbum for det lettiske band Dzeltenie Pastnieki, som opfølgning på demooptagelsen Madonas galerts. Det blev udgivet via magnitizdat i 1981, og først "officielt" på cd i 2003.

Numre

Kilder 
Bolderājas dzelzceļš hos Discogs

Kildehenvisninger 

Debutalbum fra 1981
Album fra Letland
U/21 Europamesterskabet i fodbold (mænd)

Europamesterskaberne for U/21-landshold er et fodboldmesterskab, der afvikles blandt europæiske landshold, hvor spillerne maksimalt må være 21 år. Dog må spillere, der har eller kunne have deltaget i kvalifikationen til slutrunden også deltage i slutrunden, så da kvalifikationen løber over to år, må der deltage spillere på op til 23 år. Slutrunden har siden 2007 været afviklet i ulige år.

Afholdte og fremtidige mesterskaber 

BEMÆRK! I årene 1972, 1974 og 1976 blev dette mesterskab afholdt som U/23 derefter er det blevet afholdt som U/21.

{| class="wikitable"
| align="center"|EM 
| align="center"|Værtsland(e)
| width="120px" align="center" bgcolor="gold"|Guld
| width="120px" align="center" bgcolor="silver"|Sølv  
|-
| align="center"|U/23 EM 1972  
| Ingen vært
| 
| 
|-
| align="center"|U/23 EM 1974  
| Ingen vært
| 
| 
|-
| align="center"|U/23 EM 1976  
| Ingen vært
| 
| 
|-
| align="center"|U/21 EM 1978  
| Ingen vært
| 
| 
|-
| align="center"|U/21 EM 1980  
| Ikke oplyst
| 
| 
|-
| align="center"|U/21 EM 1982  
| Ingen vært
| 
| 
|-
| align="center"|U/21 EM 1984  
| Ingen vært
| 
| 
|-
| align="center"|U/21 EM 1986  
| Ingen vært
| 
| 
|-
| align="center"|U/21 EM 1988  
| Ingen vært
| 
| 
|-
| align="center"|U/21 EM 1990  
| Ingen vært
| 
| 
|-
| align="center"|U/21 EM 1992  
| Ingen vært
| 
| 
|-
| align="center"|U/21 EM 1994  
| Frankrig 
| 
| 
|-
| align="center"|U/21 EM 1996  
| Spanien 
| 
| 
|-
| align="center"|U/21 EM 1998  
| Rumænien 
| 
| 
|-
| align="center"|U/21 EM 2000  
| Slovakiet 
| 
| 
|-
| align="center"|U/21 EM 2002  
| Schweiz 
| 
| 
|-
| align="center"|U/21 EM 2004  
| Tyskland 
| 
| 
|-
| align="center"|U/21 EM 2006  
| Portugal 
| 
| 
|-
| align="center"|U/21 EM 2007  
| Holland 
| 
| 
|-
| align="center"|U/21 EM 2009  
| Sverige 
| 
| 
|-
| align="center"|U/21 EM 2011  
| Danmark 
| 
| 
|-
| align="center"|U/21 EM 2013 
| Israel 
| 
| 
|-
| align="center"|U/21 EM 2015 
| Tjekkiet 
|
| 
|-
| align="center"|U/21 EM 2017 
| Polen 
| 
| 
|-
| align="center"|U/21 EM 2019 
| Italien/San Marino
| 
| 
|-
| align="center"|U/21 EM 2021 
| Ungarn/Slovenien
| 
| 
|}

Eksterne henvisninger 
 UEFAs side om turneringen 

EM i fodbold
Roxy Reynolds

Roxy Reynolds (født 28. december 1983 i Philadelphia, Pennsylvania), er en amerikansk pornoskuespiller, rapper og erotiks model.

Eksterne henvisninger 

 
 

Pornoskuespillere fra USA
Super Cup (håndbold)

Super Cup er en kamp, der afvikles mellem de seneste danske mestre i håndbold og den seneste vinder af DHF's  Landspokalturnering. Turneringen afvikles i efteråret som optakt til den kommende ligasæson.

Resultater

Antal titler

Kilder 
 Super Cup åbner håndboldsæsonen, fcm-haandbold.dk, 21. juni 2011

Noter

Referencer 

Håndboldkonkurrencer i Danmark
Etableret i 2011
Super Cup

Super Cup kan henvise til flere ting:

Fodbold
 UEFA Super Cup – en kamp mellem vinderen af UEFA Champions League og UEFA Europa League
 Den danske Super Cup – en kamp mellem de danske mestre i fodbold og vinderne af DBUs Landspokalturnering for herrer. Blev senest afviklet i 2004
 Supercoppa italiana di calcio – en kamp mellem de italienske mestre i fodbold og vinderne af Coppa Italia
 Super Cup (Portugal)

Håndbold
 Super Cup (håndbold) – en kamp mellem de danske mestre i håndbold og vinderne af DHF's Landspokalturnering. 

Cykling
 Supercuppen i banecykling

Se også 
 FA Community Shield - en kamp mellem vinderne af den engelske Premier League og FA Cup
Hushjælp

En hushjælp er en fællesbetegnelse for ansatte eller deltidsansatte i boliger, på landet på en gård eller i byen. En hushjælp kan være mandlig eller kvindelig som husassistent, barnepige, au pair, havehjælp, hundepasser, rengøringshjælp osv.

Eksterne henvisninger
Rui Costa (cykelrytter)

Rui Alberto Faria da Costa (født 5. oktober 1986 i Póvoa de Varzim) er en portugisisk professionel landevejscykelrytter og cykler for .

I 2008 blev han nummer to samlet i Tour de l'Avenir. I maj 2009 vandt han Fire dage ved Dunkerque. I 2011 tog han sin hidtil største sejr da han vandt 8. etape af Tour de France.

Meritter 

2008
2. plads samlet Tour de l'Avenir
5. plads ved U23 VM i landevejscykling, Varese
2009
 Vinder af Fire dage ved Dunkerque
 Ungdomskonkurrencen
3. plads samlet i Vuelta Chihuahua Internacional
Vinder af 3. etape
2010
 Portugisisk mester i enkeltstart
Etapesejr Tour de Suisse
2. plads samlet Fire dage ved Dunkerque
 Ungdomskonkurrencen
2011
Vinder af Vuelta a la Comunidad de Madrid
Vinder af 8. etape i Tour de France

2013
Vinder af 16. og 19 etape af Tour de France 2013
D. 29 september 2013 vandt Rui Costa VM på landevej i Torino, Italien.

Eksterne henvisninger 

Mandlige cykelryttere fra Portugal
Cykelryttere ved sommer-OL 2012
Cykelryttere ved sommer-OL 2016
Deltagere for Portugal ved sommer-OL 2012
Deltagere for Portugal ved sommer-OL 2016
Personer fra Póvoa de Varzim
Verdensmestre i landevejsløb
Central Equatoria

Central Equatoria (arabisk: الاستوائية الوسطى al-Istiwāʾiyya al-Wusṭā) er en delstat i Sydsudan. Der findes ti delstater i Sydsudan. Det er den mindste af de 10 sydsudanesiske stater med et areal på 22.956 km² og en befolkning på omkring 1,1 millioner mennesker (2008). 

Sydsudans hovedstad Juba ligger i delstaten.

Eksterne kilder og henvisninger 

Sydsudans geografi
Fjäderholmarna

Fjäderholmarna er en øgruppe, syd for Lidingö, som er en del af Lidingö kommun i Stockholms län i Sverige. De ligger knap en kilometer øst for Djurgården i Stockholm. Øgruppen nås med regulære bådforbindelser fra Nybrokajen, Slussen, Ropsten og Nacka Strand. Fra Nybrokajen er turen på ca. 20 minutter. 

Fjäderholmarna består af fire større holme; Stora Fjäderholmen, Ängsholmen, Libertas og Rövarns holme samt et antal mindre skær.

Naturbeskyttelse
Siden 1995 har Fjäderholmarna været en del af Nationalstadsparken Stockholm-Solna og er dens østligste del.

Øarne Libertas og Rövarns holme samt de mindre skær rundt om disse har siden 1982 været er fuglebeskyttelsesområde, med med adgangsforbud i yngletiden.

Eksterne kilder og henvisninger

 Fjäderholmarna 
 Kort over Stora Fjäderholmen 
 Fjäderholmslinjen, båttider till ön. 

Stockholms skærgård
Øer i Sverige